|  |  |  |
| --- | --- | --- |
| Prvi.jpg | | 22. X 2024. Број/No. **339/24** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **октобар 2024.** |

**Просјечна нето плата у септембру 1 412 КМ**

**Реалан раст плате на годишњем нивоу 10,1%**

Просјечна мјесечна нето плата у Републици Српскојисплаћена у септембру 2024. године износила је1 412 КМ и у односу на август 2024. године, номинално је већа за 0,1%, a реално је остала на истом нивоу, док је у односу на исти мјесец претходне године номинално већа за 10,6%, а реално за 10,1%. Просјечна мјесечна бруто плата износила је 2 159 КМ.

Посматрано по подручјима, у септембру 2024. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 899 КМ, а најнижа просјечна нето плата у септембру 2024. године исплаћена је у подручју *Грађевинарство*,1 118 КМ.

У септембру 2024. године, у односу на септембар 2023, сва подручја забиљежила су номинални раст нето плате, од чега највише у подручјима *Стручне, научне и техничке дјелатности* 24,4%, *Трговина на велико и на мало, поправка моторних возила и мотоцикала* 20,4% и *Снабдијевање водом, канализација, управљање отпадом и дјелатности санације (ремедијације) животне средине* 18,8%.

KM



Графикон 1. Просјечна нето плата по мјесецима

**Мјесечна инфлација у септембру 2024. године 0,1%**

**Годишња инфлација (IX 2024/IX 2023) 0,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2024. године у односу на претходни мјесец у просјеку су више за 0,1%, док су у односу на исти мјесец претходне године у просјеку више за 0,4%.

Од 12 главних одјељака производа и услуга, више цијене забиљежене су у седам, а ниже цијене у пет одјељака.

Највећи годишњи раст цијена у септембру 2024. године, забиљежен је у одјељку *Ресторани и хотели* 5,6%, усљед повећања цијена у групи Услуге смјештаја од 6,4%, затим у одјељку *Алкохолна пића и дуван* 5,2%, због виших цијена у групи Вино од 7,6%, потом у одјељку *Остали производи и услуге* 3,8%, усљед раста цијена у групи Услуге личне хигијене од 11,6%, затим у одјељку *Здравство* 2,8%,због виших цијена у групи Медицински производи, прибор и опрема од 5,8%.

Слиједи одјељак *Храна и безалкохолна пића* са повећањем од 2,4%, због поскупљења у групама Шећер и кондиторски производи од 9,8% и Безалкохолна пића од 8,1%, потом одјељак *Рекреација и култура* са вишим цијенама од 1,8%, усљед раста у групи Путни аранжмани од 9,7%, затим одјељак *Образовање* са повећањем од 0,5%, усљед виших цијена у групи Образовање које се не дефинише према нивоу од 4,9%.

Ниже цијене од 7,2% на годишњем нивоу, у септембру 2024. године, забиљежене су у одјељку *Превоз,* због нижих цијена у групи Горива и мазива од 13,1%, слиједи одјељак *Одјећа и обућа* са падом од 4,8% усљед сезонских снижења конфекције и обуће током године, затим одјељак *Становање* са нижим цијенама од 1,2%, усљед снижења у групи Течна горива од 7,7%, потом одјељак *Намјештај и покућство* са падом од 0,5%, због смањења у групи Намјештај и опрема за кућу од 2,1%, док је пад од 0,2% забиљежен у одјељку *Комуникације*, усљед нижих цијена у групи Телефонска и телекомуникацијска опрема од 5,1%.

Графикон 1. Мјесечна и годишња инфлација

*Graph 1. Monthly and annual inflation*

**Десезонирана индустријска производња (IX 2024/VIII 2024) већа 0,5%**

Десезонирана индустријска производња у Републици Српској у септембру 2024. године у поређењу са августом 2024. године већа је за 0,5%. Календарски прилагођена индустријска производња у септембру 2024. године, у поређењу са септембром 2023. године, мања је за 6,3%.

Календарски прилагођена индустријска производња у Републици Српској у периоду јануар-септембар 2024. године у поређењу са истим периодом 2023. године мања je за 6,7%. У поменутом периоду, у подручју *Прерађивачкa индустријa* забиљежен је пад од 5,4%, у подручју *Производњa и снабдијевањe електричном енергијом, гасом, паром и климатизацијa* пад од 8,0% и у подручју *Вађењe руда и камена* пад од 11,3%.

Графикон 3. Индекси индустријске производње септембар 2020 – септембар 2024. (∅2021=100)

**Број запослених у индустрији (IX 2024/VIII 2024) мањи 0,4%**

Број запослених у индустрији у септембру 2024. године у односу на претходни мјесец мањи је за 0,4%. Број запослених у индустрији у септембру 2024. године у односу на просјек 2023. године мањи је за 6,0% и у односу на септембар предходне године мањи је за 5,6%.

**У периоду I-IX 2024. године обим робне размјене са Србијом 1,48 милијарди КМ**

У периоду јануар - септембар 2024. године остварен је извоз у вриједности од три милијарде и 698 милиона КМ, што је за 5,6% мање него у периоду јануар - септембар 2023. године, те увоз у вриједности од пет милијарди и 436 милиона КМ, што је за 4,0% више него у периоду јануар - септембар 2023. године, док је проценат покривености увоза извозом износио 68,0%.

У септембру 2024. године остварен је извоз у вриједности од 453 милиона КМ, што је за 0,9% мање него у септембру 2023. године, те увоз у вриједности од 626 милиона КМ, што је за 0,9% мање него у септембру 2023. године, док је проценат покривености увоза извозом износио 72,3%.

У погледу географске дистрибуције робне размјене Републикe Српскe са иностранством, у периоду јануар - септембар 2024. године, највише се, од укупно оствареног извоза, извозило у Хрватску и то у вриједности од 630 милиона КМ (17,0%) и у Србију 601 милиона КМ (16,3%). У истом периоду, највише се, од укупно оствареног увоза, увозило из Србије и то у вриједности од 878 милиона КМ (16,2%) и из Италије, у вриједности од 827 милиона КМ (15,2%).

Посматрано по групама производа, у периоду јануар - септембар 2024. године, највеће учешће у извозу остварује електрична енергија са 278 милиона КМ, што износи 7,5% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 398 милиона КМ, што износи 7,3% од укупног увоза.

хиљ. КМ

2023

2024

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |